8. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΟΙΚΟΝΟΜΙΚΩΝ Αριθ. Α.Π. 21/30/οικ. 3302 της 1/2 Οκτ. 1985 (ΦΕΚ Β' 588) Υπαγωγή στις διατάξεις του Νόμ. 1539/1985 και αναγνώριση χρόνου ασφάλισης των επαναπατριζόμενων πολιτικών προσφύγων από τη Γερμανική Λαϊκή Δημοκρατία. Έχοντας υπόψη: 1.Τις διατάξεις των άρθρ. 1-3 του Νόμ. 1539/85 (ΦΕΚ 64/5.4.85 τ.Α'). 2.Τη συμφωνία μεταξύ της Κυβέρνησης της Ελληνικής Δημοκρατίας και της Κυβέρνησης της Γερμανικής Λαϊκής Δημοκρατίας για τη ρύθμιση ορισμένων συνταξιοδοτικών και άλλων κοινωνικοασφαλιστικών ζητημάτων, αποφασίζουμε: Σελ. 86,904(β) Τεύχος 1300–Σελ. 64 1.Καθορίζουμε την 1η Οκτωβρίου 1985, ως χρονολογία έναρξης εφαρμογής των διατάξεων των άρθρ. 1-3 του Νόμ. 1539/1985, για τα πρόσωπα της παρ. 1 του άρθρ. 1 του Νόμου αυτού τα οποία έχουν επαναπατρισθεί ή θα επαναπατρισθούν στην Ελλάδα από τη Γερμανική Λαϊκή Δημοκρατία μέχρι και την 1η Οκτωβρίου 1990. 2.Τα πρόσωπα της προηγούμενης παραγράφου μπορούν, από το χρόνο απασχόλησής τους στη Γερμανική Λαϊκή Δημοκρατία να αναγνωρίσουν χρόνο πραγματικής ασφάλισης στον οικείο κατά την παρ. 1 του άρθρ. 1 του Νόμ. 1539/85 Ελληνικό Ασφαλιστικό Οργανισμό κύριας ασφάλισης ως κατωτέρω: α)Τα πρόσωπα τα οποία μέχρι την 1η Οκτωβρίου 1985 είχαν ήδη συνταξιοδοτηθεί από φορέα συνταξιοδότησης της Γερμανικής Λαϊκής Δημοκρατίας τόσο χρόνο όσος απαιτείται για τη θεμελίωση αντίστοιχου συνταξιοδοτικού δικαιώματος (αναπηρίας, γήρατος, θανάτου) στον οικείο Οργανισμό, με συνυπολογισμό και του τυχόν χρόνου ασφάλισης στην Ελλάδα μέχρι 30 Σεπτ. 1985. β)Οι άνδρες και οι γυναίκες οι οποίοι κατά την 1η Οκτωβρίου 1985 είχαν συμπληρώσει το 55ο και το 50ό έτος της ηλικίας τους αντίστοιχα, το σύνολο του χρόνου απασχόλησής τους στην Γερμανική Λαϊκή Δημοκρατία και όχι περισσότερο από τον ελάχιστο χρόνο που προβλέπεται από τη νομοθεσία του οικείου οργανισμού για τη θεμελίωση συνταξιοδοτικού δικαιώματος λόγω γήρατος, με συνυπολογισμό και του τυχόν χρόνου ασφάλισης στην Ελλάδα μέχρι 30 Σεπτ. 1985. γ)Τα λοιπά πρόσωπα της παρ. 1 της απόφασης αυτής μπορούν να αναγνωρίσουν ως χρόνο ασφάλισής τους, το σύνολο του χρόνου απασχόλησής τους στην Γερμανική Λαϊκή Δημοκρατία και πάντως όχι περισσότερο από το χρόνο που προβλέπεται από τη νομοθεσία του οικείου οργανισμού για τη θεμελίωση συνταξιοδοτικού δικαιώματος λόγω αναπηρίας και θανάτου, με συνυπολογισμό και του τυχόν χρόνου ασφάλισης στην Ελλάδα μέχρι 30 Σεπτ. 1985. 3.Αναγνώριση του χρόνου που τυχόν απομένει μετά την αναγνώριση του παραπάνω χρόνου θα γίνει με νέα απόφαση εφόσον θα υπάρξει υπόλοιπο στον ειδικό Λογαριασμό από το ποσό της αποζημίωσης που θα καταβληθεί από τη χώρα αυτή. 15Β.Β.κ.7-8 Ασφάλιση Ελλήνων Εξωτερικού 